Source: http://totalbaschet.ro/articol/ACS-Sepsi-SIC-c%C3%A2%C8%99tig%C4%83-duelul-str%C3%A2ns-pentru-primul-loc-la-Satu-Mare-%C8%99i-termin%C4%83-grupa-A-cu-victorii-pe-linie~65238
Timestamp: 2019-04-24 19:25:18+00:00

Document:
ACS Sepsi SIC câștigă duelul strâns pentru primul loc la Satu Mare și termină grupa A cu victorii pe linie
Gazdele au condus la 10 puncte în prima parte, dar n-au găsit soluții pentru a bloca sub panou
ACS Sepsi SIC Sfântu Gheorghe a terminat prima parte a sezonului regulat cu un parcurs perfect. Campioana s-a impus la Satu Mare în meciul care a decis ocupanta primului loc în grupa valorică A. Duelul dintre CSM și alb-verzi s-a terminat cu scorul de 60-64, pe sferturi 17-10, 10-14, 19-26, 14-13. Amukamara a ieșit cu 5 faulturi în sfertul trei. Sepsi a dus de multe ori mingea sub panou și a înscris.
Cele două echipe erau la egalitate de puncte înaintea acestui meci, după ce campioana en-titre a fost depunctată (-2) pentru că nu a participat la 4 turnee în LN 3x3 din vară. În aceste condiții, meciul de la sala LPS decidea formația de pe primul loc la finalul primei faze a campionatului. CSM Satu Mare a început partida cu Promise Amukamara, Anamaria Kadar, Dlesha Lloyd, Andra Mandache și Brittany Denson. ACS Sepsi SIC Sfântu Gheorghe le-a avut în 5-ul de start pe Annemarie Godri-Părău, Ioana Ghizilă, Marina Solopova, Peyton Whitted și Kristina Higgins. Ambele echipe au avut pe foaie mai puține straniere decât numărul maxim permis, 3 la gazde și 4 la oaspete.
După un start de partidă cu multe ratări, Ghizilă a înscris de la distanță, în al doilea minut, iar Solopova a făcut 0-5. Denson a marcat primul coș al gazdelor, după două minute și jumătate de la primul angajament, iar Lloyd a făcut 4-5. Solopova și Higgins au refăcut diferența de cinci puncte, dar Mandache a răspuns cu prima triplă a gazdelor. Au fost mai mult de trei minute fără coș pentru Sepsi și Amukamara le ducea în avantaj pe alb-roșii, 11-9 în minutul 6. Godri-Părău a egalat, dar oaspetele nu au înscris până la finalul sfertului, mai mult de două minute și jumătate. Kadar, Denson și Huțanu au dus scorul la 17-11 la prima pauză.
Amukamara a dus ecartul la 8 puncte, dar a fost rândul gazdelor să aibă mai mult de două minute fără reușite ofensive. Godri-Părău și Higgins și-au apropiat echipa la cinci lungimi și antrenorul gazdelor, Maikel Lopez, a fost sancționat cu tehnic în minutul 14. Până la jumătatea sfertului s-a marcat de la linia de fault. Oaspetele au egalat la 25 după tripla lui Ghizilă și reușita lui Nagy. Mandache a marcat în ultima jumătate de minut a sfertului, iar la pauza mare tabela arăta 27-25.
ACS Sepsi SIC a început sfertul trei cu multe ratări, având nevoie de mai mult de două minute să găsească drumul spre coș. Lloyd, Denson și Huțanu (de la distanță) au făcut 34-25. Whitted marca primul coș al covăsnencelor în repriza secundă și Mandache răspundea cu o reușită de la distanță cu care ducea ecartul la 10 lungimi. A fost rândul gazdelor să aibă mai mult de două minute fără coș, iar Nagy, Godri-Părău (de afară) și Slamova au redus diferența la trei puncte, scor 39-36 în minutul 26.
Amukamara a făcut fault în atac și a ieșit cu 5 greșeli personale, iar Solopova a micșorat diferența la un punct. Denson a transformat o liberă, dar Nagy și Higgins le-au dus din nou pe oaspete în avantaj, scor 40-44. Alb-verzile au reușit multe puncte din apropierea panoului în această perioadă, iar Lopez a cerut timp de odihnă. Sătmărencele au încercat apărarea în zonă, Șipoș a scuturat plasa de la distanță și Godri-Părău a dus scorul la 41-49 de la linia de fault. Și Zoran Mikes a fost sancționat cu tehnic în minutul 28. Lloyd a transformat 3 libere, covăsnencele forțau de la distanță și Lloyd a strâns ecartul la 3 puncte. A urmat o combinație rapidă sub panou și Nagy stabilea scorul ultimei pauze, 46-51.
Solopova și Godri-Părău au mărit ecartul la 11 puncte în minutul 32. Au urmat mai multe momente când diferența a oscilat între 9 și 11 puncte. Sătmărencele au reușit să se apropie la 5 puncte prin Denson și Lloyd, dar Solopova a răspuns cu o triplă și a oprit pentru moment revenirea fostei sale echipe, cu mai mult de patru minute rămase. Au fost destul de multe greșeli de ambele părți în ultima perioadă de joc. Lloyd a înjumătățit ecartul, 60-64 cu două minute și jumătate rămase din joc, dar nu s-a mai înscris până la final. Amândouă formațiile au avut momente când s-au precipitat în atac și Mikes cerea time-out în penultimul minut. Scorul final a fost 60-64 și campioana en-titre încheie pe prima poziție în grupa valorică A. A fost prima înfrângere suferită de sătmărence cu Lopez pe bancă
Oaspetele au făcut difrența cu trei triple în plus, 6 față de 3, în timp ce gazdele au avut cu două reușite mai mult din semicerc (19 față de 17) și una de la linia de fault (13-12). A fost echilibru și la recuperări, 36 la 34. Sepsi a profitat mai bine de greșelile adverse, marcând 17 puncte față de 10.
Dlesha Lloyd a fost coșghetera partidei cu 17 puncte, plus 7 recuperări. Pentru CSM Satu Mare au mai înscris: Mandache 14 puncte, Denson 11 puncte (în double-double cu 10 recuperări, plus 4 capace), Amukamara 8 puncte (5 recuperări), Huțanu 6 puncte și Pop 2.
Marina Solopova a fost cea mai bună marcatoare a oaspetelor, cu 16 puncte. Pentru ACS Sepsi SIC Sfântu Gheorghe au mai înscris: Godri-Părău 12 puncte (7 assist-uri), Higgins 12 puncte (7 recuperări), Nagy 10 puncte, Ghizilă 6 puncte, Whitted 3, Șipoș 3 și Slamova 2 puncte.
După acest succes ACS Sepsi SIC ajunge la un bilanț de 10 victorii din 10 și încheie prima fază a campionatului cu 18 puncte. CSM Satu Mare are 7 succese și 3 eșecuri și este pe doi cu 17 puncte. Faza a doua începe sâmbătă, când alb-verzile vor sta, iar alb-roșiile vor juca acasă cu Phoenix Știința Constanța.
*foto: dincolodesport.eu
Citește ultimele știri despre ACS Sepsi SIC Sfântu Gheorghe
Află toate informațiile redactate despre confruntarea dintre CSM Satu Mare vs ACS Sepsi SIC Sfântu Gheorghe
Andreea Vlase / 19 December 2018 / 20:57
Bravo fetelor ! Ati demonstrat ca sinteti cele mai bune...in ciuda depunctarii,ramaneti pe primul loc.Ar fi fost incorect,fara nici o infrangere,sa ajungeti pe locul doi la masa verde...vroiam sa scriu neagra !Succes si sa recuperati punctele luate pe baza unui regulament gresit conceput.
20 December 2018 08:04
Jovana Pasic: „Am câștigat și asta este important, dar este doar un pas în drumul spre aur”
ACS Sepsi SIC a obținut o victorie clară în primul meci din semifinala LNBF cu FCC ICIM Arad
CSM Târgoviște întrerupe seria de înfrângeri cu un succes în primul meci pentru locurile 5-8
Dâmbovițencele au folosit puțin jucătoarele experimentate în duelul cu tânăra echipă din Oradea
Bogdan Bulj: „Nu am răspuns bine apărării agresive. Am fost moi în ambele direcții”
FCC ICIM Arad a pierdut la 27 de puncte în deplasare primul meci din semifinala cu ACS Sepsi SIC
Romina Filip: „Am întâlnit una dintre cele mai solide echipe ale ligii în acest sezon, cu pretenții justificate la câștigarea unui trofeu”
Românca a fost a doua marcatoare a Olimpiei CSU Brașov în primul joc al semifinalei cu CSM Satu Mare
Marina Solopova, triple-double în victoria lui Sepsi SIC din primul meci al semifinalei cu FCC ICIM Arad
Kristina Higgins a reușit al 17-lea double-double pentru alb-verzi în campionat
ACS Sepsi SIC deschide semifinala cu o victorie clară cu FCC ICIM Arad
Alb-verzile au controlat primul meci al seriei și au înscris 30 de puncte pe contraatac
CSM Satu Mare se impune acasă în primul meci din semifinala cu Olimpia CSU Brașov
Sătmărencele au condus tot jocul și au avut un procentaj foarte bun la șuturile din semicerc
ACS Sepsi SIC Sfântu Gheorghe și FCC ICIM Arad își dispută din nou locul în finala LNBF după 5 ani
Alb-verzile caută a 5-a finală la rând, în timp ce arădencele n-au mai ajuns în ultimul act din 2014
CSM Satu Mare și Olimpia CSU Brașov se întâlnesc în semifinalele LNBF pentru al doilea an la rând
Primele două partide se dispută marți și joi pe terenul vicecampioanei
Universitatea Cluj câștigă la Constanța în primul duel pentru locurile 5-8
Gazdele au condus la 10 puncte în prima repriză, dar clujencele au făcut diferența în sfertul 3
Heidy :))
Bravo felicitari pentru declaratia data mai ales finalul ei cred ca ar fii ideal sa joci direct finala domnule Mikes
07 April 2019 19:39
Heidy Respect !
Pentru tot ce ai facut pentru baschet dar cum varsta isi spune cuvantul te inteleg, gandirea si exprimarea ta nu mai poate fi asa lucida  Fetele astea tinere nu a invatat nimik de la voi asta deoarece voi v-ati vazut numai interesul personal......observ ca sunteti primele la dat din gura in interviuri.....am si eu o intrebare asa pentru public......ce s -a intamplat cu Alexandra Ghita o tanara de viitor al baschetului feminin......iti spun eu marele antrenor promoveaza "prieteniile'care sunt apropiate de varsta lui EL CREDE ca "prieteniile' il pot ridica din mediocritate ,imi cer scuze ca fac asemenea afirmatii despre marele antrenor Tanase dar cand am citit declaratia lui la finalul primului meci din play off am crezut ca mor Este posibil sa te surprinda o echipa cu joc in zona??? Dar ce "jocul in zona" vine de pe planeta Marte? aaaaaa am inteles marele Tanase este antrenor de popice nu de baschet
07 April 2019 19:19
Heidy 
Pentru ce sunteti pregatite fetelor? scuzati-mi curiozitatea nu vedeti că,marea rivala isi face curătenia de primavara
01 April 2019 19:44
Heidy Pacat
A fost o jucatoare foarte buna pentru campionatul nostru,cred ca a sosit timpul sa isi puna gbetele in cui .Multumim Mo.
01 April 2019 19:37
Marș la rht, mămăligă ți-ai luat
27 March 2019 20:49

References: CSM 
 CSM 
 CSM 
 CSM 
 CSM 

CSM 
 CSM 

CSM 

CSM